
PËR DISA NDRYSHIME NË LIGJIN NR.7786, DATË 27.1.1994 "PËR TATIMIN MBI TË ARDHURAT PERSONALE", NDRYSHUAR ME LIGJIN NR.8091, DATË 21.3.1996

Në mbështetje të nenit 16 të ligjit nr.7491, datë 29.4.1991 "Për dispozitat kryesore kushtetuese", me propozimin e Këshillit të Ministrave

KUVENDI POPULLOR
I REPUBLIKËS SË SHQIPËRISË

V E N D O S I:

Neni 1

Në ligjin nr.7786, datë 27.1.1994 "Për tatimin mbi të ardhurat personale", ndryshuar me ligjin nr.8091, datë 21.3.1996, neni 6 ndryshohet si vijon:
"Tatimi mbi të ardhurat personale për veprat krijuese dhe për të ardhurat nga qiratë e banesave është 5 për qind, për të ardhurat nga qiratë e dyqaneve, magazinave, truallit dhe objekteve të tjera është 20 për qind dhe për llojet e tjera të të ardhurave personale është 10 për qind".

Neni 2

Ky ligj hyn në fuqi më datën 1 tetor 1997.

Shpallur me dekretin nr.1941, datë 20.9.1997 të Presidentit të Republikës së Shqipërisë, Rexhep Meidani 

